สอบถามค่ะ ตอนเช้าทานวิตามิซี1000mg/zinc/วิตามินบีรวมก่อนนอนทานแคปซูลสมุนไพรเหงือกปลา+พริกไทยดำเพื่อช่วยเรื่องผื่นคันมียาตัวไหนที่มีผลต่อยาคุมที่ทานช่วงก่อนนอนเพื่อคุมกำเนิดบ้างมั้ยคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที และต้องกินติดต่อกันทุกวันจนหมดแผงโดยอาาจจะมียาบางชนิดที่มาทำปฏิกิริยากับยาคุมกำเนิด ทำให้ปริมาณของยาเปลี่ยนแปลงไปได้ การใช้ยาอื่นๆร่วมกับยาคุมกำเนิด จึงต้องแจ้งให้แพทย์ที่ดูแลทราบด้วยจากการสืบค้นของแพทย์ กลุ่มวิตามินซี หรือวิตามินบี หรือวิตามินซิงค์ไม่น่าจะมีผลต่อระดับยาคุมกำเนิด แต่อย่างไรก็ตามเรื่องแคปซูลยาสมุนไพร ไม่ทราบส่วนประกอบทางเคมีที่แน่นอนจึงบอกไม่ได้ แนะนำว่าถ้ามีเรื่องผื่นคันที่เป็นเรื้อรังไม่หาย ควรไปพบแพทย์และตรวจรับยา โดยมียาทาเฉพาะที่หรือยาแก้คันที่ใช้ได้อย่างปลอดภัยและไม่ได้มีผลต่อยาคุมกำเนิดค่ะ